સર્જક સ્વની વેદના - સંવેદનાને પોતાની કૃતિઓમાં આલેખતા રહે છે. એમની નવલકથા ‘સમયદ્વીપ’ એક વ્યક્તિના આંતર સંઘર્ષની કથા નિમિત્તે કહેવાયેલી આપણાં પલટાઈ રહેલા સમાજ અને સંસ્કૃિતના સંઘર્ષની કથા છે, નાયક નીલકંઠનો અતિત એના મનોવિશ્વમાં ખળભળાટ મચાવે છે. પરંપરા અને આધુનિકતા, શ્રદ્ધા અને અશ્રદ્ધાનો બે અંતિમો વચ્ચે મનોમંથન અનુભવતો આ નવલકથાનો નાયક નીલકંઠ એકલો રહી જાય છે. ભારતીય સંસ્કૃિતના મૂલ્ય અને આધુનિકતા વચ્ચેનો સંઘર્ષ અનેક પ્રશ્નો ઊભા કરે છે. મહાનગરોની યાંત્રિકતા અને રોજગારી માટેની દોડધામને કારણે હવે કુટુંબ પહેલાં જેવું સંયુક્ત રહ્યું નથી, છતાં પેલો કુટુંબભાવ ટક્યો છે ખરો! પરંતુ સહિષ્ણુતા ટકી છે ખરી? ભગવતીકુમાર જેવા સંસ્કૃિતચિંતકના સંસ્કારોના સંસ્કારોને સંઘર્ષ ‘સમયદ્વીપ’માં સ્વયંભૂ પ્રગટે છે. તેઓ આ નવલકથાને સંદર્ભે કહે છે કે - ‘સમયદ્વીપ’એ મારા કૌટુંબિક પરિવેશની, મારા પૂર્વજો જે હવામાં ઉછર્યા હતા તેની, મારા કેટલાક પડોશીઓ હજી જે હવામાં શ્વાસ લઈ રહ્યા હતા તેની, એ સર્વમાંથી મને સાંપડેલા આછા પાતળા શબ્દની કથા છે. એનો નાયક નીલકંઠ ઘણે અંશે હું જ છું.’